બીલો ચુકવવા, પરિવારની જરૂરિયાતો પૂરી કરવી, કે કામના સ્થળે ચુનોતીઓનો સામનો કરવો એ ખરા પ્રશ્નો નથી. ખરો પ્રશ્ન તો છે આપણી જીવન પ્રત્યેની અપેક્ષાઓ. આપણી પાસે આપણું જીવન કેવું હોવું જોઈએ તેનાં વિષેનો પોતાનો એક ખ્યાલ હોય છે અને જીવન એ મુજબનું થતું હોતું નથી. આપણે તેને જે આકારમાં ઢાળવા માંગીએ છીએ તે આકાર આપવામાં જ આખો સંઘર્ષ રહેલો હોય છે. વાસ્તવમાં, કોઈ પણ સંજોગો કેમ ન હોય, સ્વીકારમાં ક્યારેય કોઈ સંઘર્ષ હોતો જ નથી. સઘર્ષ ફક્ત પ્રતિરોધમાં જ હોય છે.